open-index/open-wikipedia-markdown huggingface dataset:
อักษรลายตัย

**อักษรลายตัย** หรือ **อักษรท้ายลายตัย** () เป็นระบบการเขียนของชาวไทญ้อในจังหวัดเหงะอาน ประเทศเวียดนาม ที่ใช้เขียนภาษาญ้อ รูปร่างคล้ายอักษรไทยฝักขามที่เคยใช้ในล้านนา

## ชื่อ
อักษรนี้มีชื่อเรียกหลายชื่อ เช่น *อักษรญ้อลายตัย*, *อักษรเหงะอาน*, *อักษรไทญ้อ*, *อักษรท้ายลายตัย*, *อักษรกวี่เจิว*

## ต้นกำเนิด
เบื้องต้นมีแชล แฟร์ลุส () นักวิชาการชาวฝรั่งเศสจัดให้อักษรลายตัยอยู่ในกลุ่มอักษรเขมร โดยแยกออกเป็นสองกลุ่ม คือ อักษรสุโขทัยและฝักขาม (ซึ่งพัฒนาไปเป็นอักษรไทยและลาว) และอีกกลุ่มคือ อักษรไทเวียด ลายตัย และลายปาว ของชาวไทในเวียดนาม แฟร์ลุสกล่าวอีกว่าชาวไทรับรูปแบบอักษรเขมรทั้งหมดไปใช้โดยขาดการเรียนรู้อย่างเหมาะสม ในเวลาต่อมาเมื่อชาวไทกระจายทั่วภาคพื้นทวีปอุษาคเนย์ พวกเขาก็ยังคงรักษาลักษณะดั้งเดิมของอักษรเขมรยุคก่อนพระนครไว้ได้ หากแต่ไม่มีการเรียงลำดับอักษร หรือการใช้ตัวเลข อย่างไรก็ตาม ชาวไทในเวียดนามมีอักษรใช้ครั้งแรกตั้งแต่ช่วงต้นคริสต์ศวรรษที่ 16 เป็นต้นมา

## รูปลักษณ์
อักษรลายตัยมี 29 พยัญชนะ โดยมี 8 ตัวที่สามารถพบในตำแหน่งท้ายพยางค์ และมีสัญลักษณ์สระ 13 แบบ ซึ่งส่วนใหญ่ตั้งใต้พยัญชนะ หรือบางส่วนตั้งอยู่ทางขวาของพยัญชนะ อักษรลายตัยยังคงเป็นอักษรสระประกอบแท้ และพยัญชนะที่ไม่มีรูปสระจะออกเสียงด้วยสระลดรูป , [ɔ] ซึ่งต่างจากระบบการเขียนอักษรไทอื่น ๆ อักษรนี้ยังมีตัวแฝดสำหรับสระและตัวผสมพยัญชนะท้ายอีก 9 ตัว

อักษรนี้เขียนจากบนลงล่างและจากขวาไปซ้าย แบบเดียวกับอักษรจีน เพราะชาวไทเหล่านี้เคยใช้อักษรจีนเขียนภาษาของตนมาก่อนที่จะรับรูปแบบการเขียนอักษรฝักขามจากล้านนาและลาว

อักษรลายตัยไม่มีวรรณยุกต์ ส่วนใหญ่มักเขียนโดยไม่มีเครื่องหมายวรรคตอน แต่อาจพบในเอกสารตัวเขียนบางอันที่มีเครื่องหมายวรรคตอนเหมือนกับของจีน อักษรนี้ไม่มีตัวเลข โดยจะเขียนตัวเลขเป็นรูปตัวอักษร


ไฟล์:Lai Tay script example.png|ข้อความในอักษรลายตัย
ไฟล์:Lai Tay manuscript.jpg|ข้อความที่ตัดตอนมาจากเอกสารตัวเขียนอักษรลายตัย
ไฟล์:Lai Tay manuscript 2.jpg|เอกสารตัวเขียนในอักษรลายตัย


## การใช้งาน
ปัจจุบันไม่ค่อยมีการใช้งานอักษรนี้แล้ว แต่มีเอกสารตัวเขียนมากพอที่จะให้นักภาษาศาสตร์ศึกษาได้ นักวิชาการไทญ้อที่มีอายุมากบางคนสามารถอ่านเอกสารเหล่านี้ได้ ชุมชนไทญ้อในปัจจุบันมีการสอนและศึกษาอักษรนี้ โดยได้รับการสนับสนุนจากรัฐบาลท้องถิ่นและบรรดาครู

## ยูนิโคด
ทางยูนิโคดเสนอให้ลงรหัสอักษรนี้ลงไป

## อ้างอิง

### บรรณานุกรม

* 

งเอัน
สงครามรวมชาติของฉิน

**สงครามรวมชาติของฉิน** () เป็นการรบที่เริ่มขึ้นในช่วงปลายศตวรรษที่ 3 ก่อนคริสตกาลโดยรัฐฉินเพื่อสู้กับรัฐสำคัญอีก 6 รัฐ ได้แก่ หาน จ้าว ยาน เว่ย์ ฉู่ และฉี

ระหว่าง 247 ปีก่อนคริสตกาล ถึง 221 ปีก่อนคริสตกาล ฉินได้กลายเป็นหนึ่งในรัฐที่ทรงอำนาจมากที่สุดในบรรดาเจ็ดรณรัฐ ใน 230 ปีก่อนคริสตกาล อิงเจิ้ง ฉินหวาง (กษัตริย์แห่งรัฐฉิน) ทำการรบครั้งสุดท้ายในยุครณรัฐ โดยทำการพิชิตทั้ง 6 รัฐที่เหลือ หลังจากการล่มสลายของรัฐฉีเมื่อ 221 ปีก่อนคริสตกาล จีนก็รวมเป็นหนึ่งเดียวภายใต้การปกครองของรัฐฉิน อิ๋งเจิ้งประกาศตัวเองเป็น "จิ๋นซีฮ่องเต้" (หมายถึง "จักรพรรดิองค์แรกของราชวงศ์ฉิน") และสถาปนาราชวงศ์ฉิน กลายเป็นจักรพรรดิองค์แรกของจีนที่รวมเป็นหนึ่งเดียว

## ภูมิหลัง
### การเติบโตของฉินและการพิชิตช่วงแรก
ในช่วงระหว่างยุครณรัฐ รัฐฉินได้พัฒนาจนกลายเป็นรัฐที่มีอำนาจมากที่สุดในเจ็ดรณรัฐ โดยเฉพาะอย่างยิ่งหลังจากการปฏิรูปของซางยางในช่วงกลางศตวรรษที่ 4 ก่อนคริสตกาล อีก 6 รัฐเข้าร่วมเป็นพันธมิตรต่อต้านรัฐฉิน รัฐฉินเองก็เป็นพันธมิตรกับรัฐอื่น ๆ โดยทำสงครามต่อกันหลายครั้ง

ใน 316 ปีก่อนคริสตกาล ฉินขยายลงไปทางใต้สู่ลุ่มน้ำเสฉวนโดยการพิชิตรัฐปาและฉู่

### จักรพรรดิองค์แรก
ใน 238 ปีก่อนคริสตกาล อิ๋งเจิ้ง ฉินหวาง กุมพระราชอำนาจไว้อย่างเบ็ดเสร็จหลังจากกำจัดคู่แข่งทางการเมืองของพระองค์คือลฺหวี่ ปู้เหวย์ และเล่า ไอ่ ออกไปให้พ้นทาง ด้วยความช่วยเหลือจากหลี่ ซือ, เว่ย์ เหลียว และขุนนางคนอื่นๆ อิ๋งเจิ้งได้กำหนดแผนการพิชิตรัฐสำคัญอีก 6 รัฐและรวมจีนเป็นหนึ่งเดียว แผนซึ่งมุ่งเน้นไปที่การผนวกแต่ละรัฐนั้นมีพื้นฐานมาจาก "กลยุทธ์คบไกลตีใกล้" ซึ่งเป็นหนึ่งในสามสิบหกกลยุทธ์ ขั้นตอนสำคัญคือการเป็นพันธมิตรกับยาน และฉี ขัดขวางเว่ย์ และฉู่ และพิชิตหาน และจ้าว

## การรวมแผ่นดิน
### การพิชิตรัฐจ้าว

จาก 283 ถึง 257 ปีก่อนคริสตกาล ฉินและจ้าวต่อสู้ในสงครามนองเลือด ความพ่ายแพ้ของจ้าวต่อฉินที่สงครามฉางผิง ใน 260 ปีก่อนคริสตกาล ทำให้จ้าวอ่อนแอลงเป็นอย่างมาก

## อ้างอิง

### แหล่งที่มา

* .
* .
* Sima, Qian. *[[Records of the Grand Historian]]*.

หมวดหมู่:สงครามเกี่ยวข้องกับจักรวรรดิจีน
หมวดหมู่:การรวมชาติ
หมวดหมู่:จิ๋นซีฮ่องเต้
สถาปัตยกรรมกรีกโบราณ

[thumb|260px |Stoa of Attalus ที่ได้รับการบูรณะที่[เอเธนส์]]
**สถาปัตยกรรมกรีกโบราณ** () เป็นลักษณะสถาปัตยกรรมที่สูญหายไปจากกรีซมาตั้งแต่ปลายสมัยเฮลลาดิค (Helladic period) หรือสมัยไมซีเนียน (ราว 1200 ปีก่อนคริสต์ศักราช) มาจนกระทั่งราว 700 ก่อนคริสต์ศักราช เมื่อชาวโรมันมีความมั่งคั่งและฟื้นตัวขึ้นจนถึงจุดที่เริ่มมีการก่อสร้างสิ่งก่อสร้างสำหรับสาธารณชนขึ้นได้อีก แต่ในเมื่อสิ่งก่อสร้างของกรีกหลายแห่งในสมัยอาณานิคม (800-600 ก่อนคริสต์ศักราช) สร้างด้วยไม้หรือ อิฐดินเหนียว หรือ ดินเหนียว จึงทำให้ไม่มีที่ใดที่ยังเหลือหรอให้ได้เห็น นอกจากแผนผังบนพื้นอยู่สองสามแห่ง และไม่มีหลักฐานทางลายลักษณ์อักษรที่เกี่ยวกับสถาปัตยกรรมสมัยแรกหรือคำบรรยายเกี่ยวกับสิ่งก่อสร้างเหล่านี้ที่ยังคงอยู่

วัสดุที่ใช้ในการก่อสร้างโดยทั่วไปจะเป็นไม้ ที่ใช้ในการรองรับคานที่รับหลังคา พลาสเตอร์สำหรับอ่างและอ่างอาบน้ำ อิฐดิบสำหรับก่อผนังโดยเฉพาะสำหรับบ้านเรือนที่อยู่อาศัยส่วนบุคคล หินปูน และ หินอ่อน ในการก่อสร้างเสา กำแพง หรือตอนบนของเทวสถาน หรือ ตึกที่ทำการสาธารณะ “เครื่องดินเผาสีหม้อใหม่”ที่ใช้เป็นกระเบื้องปูหลังคาและเครื่องตกแต่ง และโลหะโดยเฉพาะสำริดที่ใช้ในการตกแต่งรายละเอียด สถาปนิกใช้วัสดุดังกล่าวในการก่อสร้างสิ่งก่อสร้างอย่างง่าย ๆ ห้าประเภท: ศาสนสถาน ที่ทำการราชการ ที่อยู่อาศัย ที่เก็บศพ และ สถานที่เพื่อการบันเทิง

## อ้างอิง

## ดูเพิ่ม
* สถาปัตยกรรมคลาสสิก 

## แหล่งข้อมูลอื่น
* Fletcher, Banister; Cruickshank, Dan, ''Sir Banister Fletcher's a History of Architecture'', Architectural Press, 20th edition, 1996 (first published 1896). ISBN 0750622679. Cf. Part One, Chapters 6 and 7.

*
หมวดหมู่:สถาปัตยกรรมตะวันตก
หมวดหมู่:รูปแบบสถาปัตยกรรม
หมวดหมู่:ประวัติศาสตร์สถาปัตยกรรม
คฤหาสน์แฟรีแยร์

**คฤหาสน์แฟรีแยร์** () เป็นคฤหาสน์ที่ตั้งอยู่ที่เมืองแฟรีแยร็องบรีในจังหวัดแซเนมาร์นของฝรั่งเศส คฤหาสน์แฟรีแยร์ก่อสร้างระหว่างปี ค.ศ. 1855 ถึงปี ค.ศ. 1859 ให้แก่บารอนเจมส์ เมเยอร์ เดอ รอทไชลด์ โดยมีโจเซฟ แพกซ์ตันชาวอังกฤษเป็นสถาปนิกเป็นสถาปัตยกรรมฟื้นฟูเรอเนซองส์ และถือกันว่าเป็นสิ่งก่อสร้างที่มีความสำคัญที่สุดของฝรั่งเศสของคริสต์ศตวรรษที่ 19

ตัวคฤหาสน์ที่ตั้งเด่นอยู่บนเนินสุดตรงสุดถนนทางเข้ามีอิทธิพลมาจากคฤหาสน์เมนท์มอร์เทาเออร์สในบัคคิงแฮมเชอร์ในอังกฤษ ซึ่งเป็นคฤหาสน์ที่แพกซ์ตันออกแบบให้กับเมเยอร์ อัมเชล เดอ รอทไชลด์ ผู้เป็นหลานของบารอนเจมส์ หลังจากที่ได้รับคำสั่งว่า “สร้างเมนท์มอร์เทาเออร์สให้ผมหน่อย แต่ให้ใหญ่กว่าสักสองเท่า”

คฤหาสน์แฟรีแยร์สร้างเป็นแบบเรอเนซองส์อิตาลีโดยแต่ละมุมบ้านมีหอประดับ รอบบ้านเป็นลานลดหลั่นที่กว้างออกไปเป็นอุทยานภูมิทัศน์และสวนขนาด 1.25 ตารางกิโลเมตร ที่เป็นส่วนหนึ่งของอาณาบริเวณป่าที่มีเนื้อที่ด้วยกันทั้งหมดราว 30 ตารางกิโลเมตรของบริเวณที่ตั้งคฤหาสน์ ภายในมีรูปสลักคนแบกเสา (แอตลัสหรือแคริอาทิด) ที่แกะสลักโดยชาร์ล อ็องรี โฌแซ็ฟ กอร์ดีเย และภาพเขียนตกแต่งที่ควบคุมโดยเออแฌน ลามี โถงกลางที่เป็นจุดที่เด่นที่สุดในอาคารมีขนาด 37 x 60 เมตร และสูง 18 เมตร เพดานเป็นหลังคากระจกที่ให้แสงส่องเข้ามาภายในตัวอาคารได้ ห้องสมุดมีหนังสือกว่า 8,000 เล่ม เพราะความสำคัญของการเลี้ยงรับรองจึงทำให้นอกจากจะเป็นห้องพักส่วนตัวของสมาชิกในตระกูลรอทไชลด์แล้วก็ยังมีห้องชุดสำหรับแขกอีก 80 ชุด

บารอนเจมส์สรรหางานศิลปะและประติมากรรมจากที่ต่างมาเป็นจำนวนมากที่ใช้ในการตกแต่งห้องต่างๆ ในคฤหาสน์ งานประติมากรรมหลายชิ้นสร้างโดยอาแล็กซ็องดร์ ฟาลกีแยร์ และอันโตนีโอ กอร์ราดีนี และต่อมาก็มาเพิ่มงานของเรอเน เดอ แซ็ง-มาร์โซ

ระหว่างสงครามฝรั่งเศส-ปรัสเซียระหว่างปี ค.ศ. 1870 ถึงปี ค.ศ. 1871 คฤหาสน์แฟรีแยร์ถูกยึดโดยเยอรมันและใช้เป็นสถานที่ในการเจรจาต่อรองระหว่างออทโท ฟอน บิสมาร์คนายกรัฐมนตรีแห่งปรัสเซียของสมาพันธ์รัฐเยอรมันเหนือ และฌูล ฟาฟวร์รัฐมนตรีต่างประเทศของฝรั่งเศส ต่อมาระหว่างสงครามโลกครั้งที่สองฝ่ายเยอรมันก็ยึดคฤหาสน์แฟรีแยร์อีก แต่ครั้งนี้ได้ทำการขโมยงานศิลปะต่าง ๆ ที่สะสมไว้ไปเป็นจำนวนมาก คฤหาสน์ถูกทิ้งร้างมาจนกระทั่งปี ค.ศ. 1959 เมื่อกี เดอ รอทไชลด์และภรรยาคนใหม่มารี-เอแลน เดอ ซุยเลน ฟาน นีเอฟกลับมาทำการบูรณปฏิสังขรณ์ จนคฤหาสน์กลับกลายมาเป็นสถานที่รับรองขุนนางยุโรปและทำการสังสรรค์กับดาราฮอลลีวูดในงานเลี้ยงอันหรูหราอีกครั้ง ในปี ค.ศ. 1975 กี เดอ รอทไชลด์และภรรยาก็อุทิศคฤหาสน์ให้แก่อธิการของมหาวิทยาลัยปารีส ในปัจจุบันคฤหาสน์แฟรีแยร์เปิดให้สาธารณชนเข้าชมได้พร้อมกับมัคคุเทศน์ และ ในโอกาสพิเศษ

## อ้างอิง

## ดูเพิ่ม
* สถาปัตยกรรมฟื้นฟูเรอเนซองส์

## แหล่งข้อมูลอื่น
* Château de Ferrières English-language website coming soon 

ฟแฟรีแยร์
หมวดหมู่:สถาปัตยกรรมฟื้นฟูเรอแนซ็องส์
หมวดหมู่:สิ่งก่อสร้างในจังหวัดแซเนมาร์น
อินดีแอนาโพลิส โคลทส์

**อินดีแอนาโพลิส โคลทส์** เป็นหนึ่งในทีมอเมริกันฟุตบอลที่แข่งในลีก เอ็นเอฟแอล ก่อตั้งขึ้นเมื่อ ค.ศ. 1953 ที่ บัลติมอร์ รัฐแมริแลนด์ โดยใช้ชื่อทีมว่า **บัลติมอร์ โคลทส์** (Baltimore Colts) ต่อมาในปี ค.ศ. 1984 ทางทีมได้ย้ายสำนักงานใหญ่จากบัลติมอร์มาอยู่ที่ อินดีแอนาโพลิส อินดีแอนา และเปลี่ยนชื่อทีมเป็น **อินดีแอนาโพลิส โคลทส์** จนถึงปัจจุบันโดยทางทีมโคลทส์สามารถคว้าแชมป์ซูเปอร์โบว์ลมาแล้วถึง 5 สมัย

หมวดหมู่:เอ็นเอฟแอล
หมวดหมู่:ทีมอเมริกันฟุตบอลในสหรัฐอเมริกา
หมวดหมู่:สโมสรกีฬาที่ก่อตั้งในปี พ.ศ. 2496
หมวดหมู่:ทีมของเนชันแนลฟุตบอลลีก
เจอร์เมน ดูปรี

**เจอร์เมน ดูปรี เมาลิดิน** () เกิดเมื่อวันที่ 23 กันยายน ค.ศ. 1972 หรือเป็นที่ร้จักในชื่อ **เจอร์เมน ดูปรี** หรือ **เจ.ดี.** เป็นโปรดิวเซอร์เพลงชาวอเมริกัน แร็ปเปอร์ นักแต่งเพลงรางวัลแกรมมี่ เคยร่วมทำงานให้กับศิลปินมากมายอย่าง มารายห์ แครี, เจเน็ต แจ็กสัน, ทีแอลซี, อัชเชอร์ และโทนี แบร็กซ์ตันเป็นต้น

## อ้างอิง

หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:ผู้ที่ได้รับรางวัลแกรมมี
หมวดหมู่:โปรดิวเซอร์เพลงชาวอเมริกัน
หมวดหมู่:บุคคลจากแอตแลนตา
หมวดหมู่:แร็ปเปอร์ชายชาวอเมริกันเชื้อสายแอฟริกา
หมวดหมู่:โปรดิวเซอร์เพลงชาวอเมริกันเชื้อสายแอฟริกา
ประตูชัยแห่งออร็องฌ์

**ประตูชัยแห่งออร็องฌ์** (, ) เป็นประตูชัยที่ตั้งอยู่ที่เมืองออร็องฌ์ทางตะวันออกเฉียงใต้ของประเทศฝรั่งเศส เวลาที่สร้างประตูชัยยังเป็นที่ถกเถึยงกันอยู่ แต่จากการค้นคว้าศึกษาเมื่อไม่นานมานี้ยอมรับคำจารึกเป็นหลักฐานว่าสร้างในสมัยออกัสตัส บนถนนอากริปปาเดิมเพื่อเป็นเกียรติแก่ทหารผ่านศึกของสงครามกอลและกองกำลังเลกีโอที่ 2 เอากุสตา ต่อมาก็ได้รับการสร้างใหม่โดยจักรพรรดิไทบีเรียสเพื่อเป็นการเฉลิมฉลองชัยชนะของเจอร์มานิคัสที่มีต่อชนเผ่าต่าง ๆ ในบริเวณไรน์แลนด์ ประตูชัยมีคำจารึกอุทิศแก่จักรพรรดิไทบีเรียสในปี ค.ศ. 27 ด้านหน้าทางเหนือทางด้านนอก ส่วนล่างสุดของทับหลังและบัวถูกตัดออกไปเพื่อติดคำจารึก แต่ในปัจจุบันสูญหายไป และความพยายามที่จะสืบว่าคำจารึกคืออะไรก็ยังไม่ประสบความสำเร็จ ตัวประตูชัยตกแต่งด้วยประติมากรรมนูนที่เกี่ยวกับการทหาร ที่รวมทั้งการรบทางเรือ การยึดทรัพย์สมบัติของฝ่ายที่แพ้ การรบระหว่างฝ่ายโรมันกับกลุ่มชนเจอรมานิคและกอล ทหารราบโรมันถือโล่ที่มีตรากองกำลังเลกีโอที่ 2 เอากุสตาปรากฏบนประตูทางด้านเหนือ

ประตูชัยแห่งออร็องฌ์ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1981

## ลักษณะ
ในยุคกลางประตูชัยใช้เป็นปราสาทในการรักษาทางเข้าเมืองทางตอนเหนือ สถาปนิกโอกุสแตง คาริสตีศึกษาประตูชัยและทำการบูรณปฏิสังขรณ์ในคริสต์ทศวรรษ 1850 เดิมประตูสร้างด้วยก้อนหินปูนโดยไม่ใช้ปูน (mortar) ตัวประตูเป็นซุ้มสามซุ้ม ซุ้มกลางเป็นซุ้มใหญ่กระหนาบด้วยซุ้มที่เล็กกว่าสองข้าง ขนาดของประตูยาว 19.57 เมตร กว้าง 8.40 เมตรและสูง 19.21 เมตร ด้านนอกของแต่ละด้านเป็นเสาโครินเธียนสี่เสา ประตูเป็นประตูชัยที่เก่าแก่ที่สุดที่ต่อมานำไปใช้เป็นแบบในการก่อสร้างประตูชัยเซ็พติมิอัส เซเวอรัสในกรุงโรมและประตูชัยคอนสแตนติน

## อ้างอิง

## ดูเพิ่ม
* :หมวดหมู่:แหล่งมรดกโลกในประเทศฝรั่งเศส 

## แหล่งข้อมูลอื่น

หมวดหมู่:แหล่งมรดกโลกในประเทศฝรั่งเศส
หมวดหมู่:แหล่งมรดกโลกทางวัฒนธรรม
หมวดหมู่:อนุสาวรีย์ในประเทศฝรั่งเศส
หมวดหมู่:ประตูชัย
หมวดหมู่:สถาปัตยกรรมโรมันในประเทศฝรั่งเศส
หมวดหมู่:สิ่งก่อสร้างในจังหวัดโวกลูซ
หมวดหมู่:โบราณสถานในประเทศฝรั่งเศส
หมวดหมู่:สิ่งก่อสร้างแบบโรมัน
หมวดหมู่:อนุสาวรีย์โรมัน
เดวิด มอราเลส

**เดวิด มอราเลส** () เกิดเมื่อวันที่ 21 สิงหาคม ค.ศ. 1961 ในบรู๊กลิน นิวยอร์ก สหรัฐอเมริกา เป็นดีเจแนวเฮาส์เจ้าของรางวัลแกรมมี่ และโปรดิวเซอร์เพลง นอกจากผลงานการทำงานเป็นดีเจแล้ว มอราเลสยังเป็นมือรีมิกซ์ผู้มีผลงานมากมายที่สุดคนหนึ่งตลอดกาล โดยได้รีมิกซ์เพลงป็อปมากมายให้เป็นรูปแบบเพลงแดนซ์เต้นรำตามคลับ เขามีเชื้อสายเปอร์โตริโก

## อ้างอิง

## แหล่งข้อมูลอื่น
*Official Website
*David Morales บนเว็บไซต์ Facebook
*David Morales บนเว็บไซต์ MySpace
*David Morales บนเว็บไซต์ iLike.com
*David Morales บนเว็บไซต์ Last.fm
*David Morales' บนเว็บไซต์ Discogs
*David Morales บนเว็บไซต์ Internet Movie Database
*Official 'Def Mix' label Website

หมวดหมู่:โปรดิวเซอร์เพลงชาวอเมริกัน
หมวดหมู่:คลับดีเจ
หมวดหมู่:ผู้ที่ได้รับรางวัลแกรมมี
หมวดหมู่:ชาวอเมริกันเชื้อสายฮิสแปนิกและลาติโน
ลัช

**ลัช** (Lush) เป็นวงอัลเทอร์เนทีฟจากอังกฤษ เริ่มตั้งวงมาตั้งแต่ปี 1987 ถึง 1996 ประกอบด้วยสมาชิก เอ็มม่า แอนเดอร์สัน (ร้องนำ กีตาร์), มิกิ เบเรนนี่ (กีตาร์), คริส อาแคลนด์ (เบส), สตีฟ ริบบอน (กลอง)

## ผลงาน
### สตูดิโออัลบั้ม

### รวมเพลง

### ซิงเกิล และ อีพี

## อ้างอิง

หมวดหมู่:กลุ่มดนตรีร็อกสัญชาติอังกฤษ
บิลลี เรย์ ไซรัส

**บิลลี เรย์ ไซรัส** () เกิดเมื่อวันที่ 25 สิงหาคม ค.ศ. 1961 เป็นนักร้องเพลงคันทรีชาวอเมริกัน นักแต่งเพลง นักแสดง เป็นที่รู้จักที่สุดในผลงานซิงเกิล "Achy Breaky Heart" ไซรัสมียอดขายอัลบั้มหลายแผ่นเสียงทองคำขาว มีซิงเกิลติดท็อป 10 บนชาร์ตยูเอสบิลบอร์ดฮอตคันทรีซองส์ อยู่ 8 ซิงเกิล อัลบั้มที่ประสบความสำเร็จที่สุดของเขาคือ ผลงานอัลบั้มเปิดตัว *[[Some Gave All]]* ที่มียอดขาย 9 แผ่นเสียงทองคำขาว ในสหรัฐอเมริกา และถือเป็นอัลบั้มเปิดตัวที่อันดับ 1 ยาวนานที่สุดบนบิลบอร์ด 200 (อันดับ 1 ยาวนาน 17 สัปดาห์ติดต่อกัน) และยังเป็นอัลบั้มติดอันดับ 1 ติดต่อกันยาวนานที่สุดจากการสำรวจของยุคซาวด์สแกน อัลบั้มติดอยู่บนท็อป 10 นาน 43 สัปดาห์ ซึ่งจำนวนสัปดาห์เป็นรองเพียงอัลบั้ม *Ropin' The Wind* ของการ์ธ บรูกส์ อัลบั้มมียอดขาย 20 ล้านชุดทั่วโลก ถือเป็นอัลบั้มเปิดตัวที่ขายดีที่สุดตลอดกาลของศิลปินเดี่ยว *Some Gave All* ยังเป็นอัลบั้มขายดีที่สุดประจำปี 1992 ด้วยยอดขาย 4,832,000 ชุดและยังเป็นอัลบั้มคันทรีเพลงสุดท้ายที่เป็นอัลบั้มขายดีที่สุดประจำปี ในการเป็นนักร้องไซรัสออกซิงเกิลติดชาร์ต 29 ซิงเกิล และมี 15 ซิงเกิลติดท็อป 40

ตั้งแต่ปี 2001-2004 ไซรัสมีผลงานแสดงทางรายการโทรทัศน์ *Doc* มีเนื้อหาเกี่ยวกับหมอชนบทที่ย้ายจากมอนแทนามายังนครนิวยอร์ก ในปลายปี 2005 เขาเริ่มร่วมแสดงในซีรีส์ทางช่องดิสนีย์เรื่อง *[[Hannah Montana]]* ร่วมกับลูกสาวของเขา ไมลีย์ ไซรัส ออกอากาศยาวนาน 3 ฤดูกาล

## อ้างอิง

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:บุคคลจากแนชวิลล์
สุวิทย์ ยอดมณี

ร้อยโท **สุวิทย์ ยอดมณี** (เกิด 25 สิงหาคม พ.ศ. 2485) เป็นนักการเมืองและนักวิชาการชาวไทย กรรมการสภาสถาบันผู้ทรงคุณวุฒิของสถาบันพระปกเกล้า กรรมการผู้ทรงคุณวุฒิในคณะกรรมการป้องกันและบรรเทาสาธารณภัยแห่งชาติ รัฐมนตรีว่าการกระทรวงการท่องเที่ยวและกีฬา ในรัฐบาลพลเอก สุรยุทธ์ จุลานนท์ โฆษกประจำสำนักนายกรัฐมนตรี ในรัฐบาลพลเอก ชาติชาย ชุณหะวัณ

## ประวัติ
ร้อยโท สุวิทย์ ยอดมณี เกิดเมื่อวันที่ 25 สิงหาคม พ.ศ. 2485 เป็นบุตรของนายอุดม กับนางสายสวาท ยอดมณี สำเร็จการศึกษาระดับปริญญาตรีทางประวัติศาสตร์และความสัมพันธ์ระหว่างประเทศ ในปี พ.ศ. 2506 ระดับปริญญาโท สาขาการบริหารการอุดมศึกษา ในปี พ.ศ. 2512 จากมหาวิทยาลัยบอสตัน สหรัฐอเมริกา และปริญญาเอก (เกียรตินิยม) สาขาการพัฒนาชุมชน จาก สถาบันเทคโนโลยีแมสซาชูเซตส์ ในปี พ.ศ. 2515

นอกจากนี้ยังสำเร็จการศึกษาหลักสูตรชั้นนายร้อยทหารราบ รุ่นแรกของศูนย์การทหารราบลพบุรี 1 และหลักสูตรจู่โจม รุ่น 13 จากศูนย์สงครามพิเศษลพบุรี 1

ด้านชีวิตครอบครัวสมรสกับ คุณหญิงทรงสุดา ยอดมณี นายกสมาคมนักเรียนเก่าสหรัฐอเมริกา สมาชิกสภานิติบัญญัติแห่งชาติ พ.ศ. 2557 (สกุลเดิม กิตติขจร) บุตรสาวของจอมพลถนอม กิตติขจร กับท่านผู้หญิงจงกล กิตติขจร มีบุตรด้วยกัน 3 คน คือ นายสุวงศ์ ยอดมณี ผู้อำนวยการสำนักกฎหมาย สำนักงานคณะกรรมการนโยบายเขตพัฒนาพิเศษภาคตะวันออก ดร.ก้องศักด ยอดมณี ผู้ว่าการการกีฬาแห่งประเทศไทย และร้อยตรี จักรา ยอดมณี รองปลัดกระทรวงพาณิชย์

## การทำงาน

เริ่มรับราชการตำแหน่ง อาจารย์เอก สถาบันบัณฑิตพัฒนบริหารศาสตร์ (นิด้า) ระหว่างปี พ.ศ. 2510-2512 จากนั้นในปี พ.ศ. 2515 จึงมารับราชการในตำแหน่งรองเลขาธิการสำนักงานคณะกรรมการส่งเสริมและประสานงานเยาวชนแห่งชาติ (สยช.) และเป็นรองโฆษกประจำสำนักนายกรัฐมนตรี ในปี พ.ศ. 2521-2523

ในปี พ.ศ. 2531 ในรัฐบาลของพลเอกชาติชาย ชุณหะวัณ ได้รับตำแหน่งโฆษกประจำสำนักนายกรัฐมนตรี และเป็นที่ปรึกษานายกรัฐมนตรี ในปี พ.ศ. 2533 จากนั้นก็ได้ทำงานในหน่วยงานต่างๆ อาทิ รองอธิการบดีสถาบันเทคโนโลยีแห่งเอเชีย ผู้อำนวยการโครงการสิ่งแวดล้อมแห่งสหประชาชาติ  ผู้อำนวยการบริหารศูนย์เตรียมความพร้อมป้องกันภัยพิบัติแห่งเอเชีย ในปี พ.ศ. 2557 ได้รับแต่งตั้งให้เป็นกรรมการผู้ทรงคุณวุฒิสภาสถาบันพระปกเกล้า

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:อาจารย์คณะรัฐศาสตร์
หมวดหมู่:ทหารบกชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงการท่องเที่ยวและกีฬาไทย
หมวดหมู่:โฆษกประจำสำนักนายกรัฐมนตรีไทย
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:บุคคลจากมหาวิทยาลัยบอสตัน
หมวดหมู่:บุคคลจากสถาบันเทคโนโลยีแห่งเอเชีย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
เดอะเพรซิเดนส์ออฟดิยูนิเตดสเตดส์ออฟอเมริกา

**เดอะเพรซิเดนส์ออฟดิยูนิเตดสเตดส์ออฟอเมริกา** () หรือเรียกสั้น ๆ ว่า **เดอะเพรซิเดนส์** () เป็นวงอัลเทอร์เนทีฟร็อกอเมริกันที่เคยได้รับการเสนอชื่อเข้าชิงรางวัลแกรมมี่ 2 ครั้ง ก่อตั้งวงในซีแอตเทิล สหรัฐอเมริกา ในปี 1993 เป็นวง 3 ชิ้นที่ประกอบด้วย คริส บอลลูว์ (ร้องและนักเล่นเบซิสตาร์), เจสัน ฟินน์ (มือกลองและร้อง) และแอนดรูว์ แม็กคีก (มือเบซิสตาร์และร้อง) และนักร้อง เดฟ เดเดอร์เรอร์ ที่ออกวงไปในปี 2004 หลังจากร่วมวง 11 ปี พวกเขามีผลงานสตูดิโออัลบั้ม 6 ชุดตั้งแต่ก่อตั้งวงในปี 1993

## ผลงาน
### สตูดิโออัลบั้ม
* *[[The Presidents of the United States of America (album)|The Presidents of the United States of America]]* (1995)
* *[[II (The Presidents of the United States of America album)|II]]* (1996)
* *[[Freaked Out and Small]]* (2000)
* *[[Love Everybody]]* (2004)
* *[[These Are the Good Times People]]* (2008)

## อ้างอิง

หมวดหมู่:กลุ่มดนตรีโพสต์-กรันจ์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2536
หมวดหมู่:วงกลุ่มสามสัญชาติอเมริกัน
หมวดหมู่:กลุ่มดนตรีจากซีแอตเทิล
ออร็องฌ์ (จังหวัดโวกลูซ)

**ออร็องฌ์** () เป็นเมืองที่อยู่ในจังหวัดโวกลูซในแคว้นพรอว็องซาลป์โกตดาซูร์ทางตะวันออกเฉียงใต้ของประเทศฝรั่งเศส ออร็องฌ์ที่อยู่บนพื้นฐานของเศรษฐกิจทางการเกษตร และเป็นที่ตั้งของประตูชัยแห่งออร็องฌ์

โรงละครโรมันและบริเวณแวดล้อมและประตูชัยแห่งออร็องฌ์ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1981 

## อ้างอิง

## ดูเพิ่ม
* :หมวดหมู่:แหล่งมรดกโลกในประเทศฝรั่งเศส 

## แหล่งข้อมูลอื่น

หมวดหมู่:แหล่งมรดกโลกในประเทศฝรั่งเศส
หมวดหมู่:แหล่งมรดกโลกทางวัฒนธรรม
หมวดหมู่:เมืองในจังหวัดโวกลูซ
พรอแว็ง

**พรอแว็ง** () เป็นเมืองที่อยู่ในจังหวัดแซเนมาร์นในแคว้นอีล-เดอ-ฟร็องส์ทางตอนกลางค่อนไปทางเหนือของประเทศฝรั่งเศส พรอแว็งเป็นเมืองของงานเทศกาลของยุคกลางที่ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 2001 

## อ้างอิง

## ดูเพิ่ม
* :หมวดหมู่:แหล่งมรดกโลกในประเทศฝรั่งเศส 

## แหล่งข้อมูลอื่น

หมวดหมู่:แหล่งมรดกโลกในประเทศฝรั่งเศส
หมวดหมู่:แหล่งมรดกโลกทางวัฒนธรรม
หมวดหมู่:เมืองในจังหวัดแซเนมาร์น
ฟอร์บิดเดนคัลเลอส์

**"ฟอร์บิดเดนคัลเลอส์"** () เป็นเพลงที่ประพันธ์โดยนักดนตรีชาวญี่ปุ่น รีวอิชิ ซะกะโมะโตะ และเนื้อร้องโดยโดยนักดนตรี นักแต่งเพลงและนักร้องชาวอังกฤษ เดวิด ซิลเวียน เพลงนี้เป็นเพลงร้อง ธีมเพลงประกอบภาพยนตร์ของ นางิสะ โอชิมาเรื่อง *[[Merry Christmas, Mr. Lawrence]]* (ในบางที่ใช้ชื่อว่า *Furyo*) ออกครั้งแรกในอัลบั้มเพลงประกอบภาพยนตร์ ต่อมาเพลง "ฟอร์บิดเดนคัลเลอส์" ได้ถูกนำมาร้องใหม่ในเพลงดูเอ็ต ของค่ายเวอร์จิ้นในปี 1983 เป็นซิงเกิลที่ 2 ของซิลเวียนและซะกะโมะโตะ ตามหลังซิงเกิลที่ชื่อ "Bamboo Houses" ในปี 1982

ชื่อเพลงมาจากนิยายของนักเขียนชาวญี่ปุ่นที่ชื่อ มิชิมะ ยุกิโอะ ในปี 1953 ในชื่อเดียวกัน ถึงแม้ว่าไม่เกี่ยวกับภาพยนตร์โดยตรง แต่งานทั้ง 2 นี้ยังเกี่ยวกับรักร่วมเพศ

ในปี ค.ศ. 1984 มีการบันทึกเสียงใหม่และออกในหน้าบีของซิงเกิล "Red Guitar" ซิงเกิลแรกของอัลบั้มเดี่ยวชุดแรกของซิลเวียนชุด *Brilliant Trees* และต่อมายังเป็นเพลงแถมในอัลบั้มปี 1987 ของเขาที่ชื่อ *Secrets of the Beehive* ทั้งซะกะโมะโตะและซิลเวียนได้บันทึกเสียงเพลงนี้หลายครั้งหลายรูปแบบ รวมถึงในรูปแบบเพลงบรรเลง (ภายใต้ชื่อเพลงว่า "Merry Christmas, Mr. Lawrence") และเพลงร้อง เวอร์ชันเพลงบรรเลงที่มีเสียงร้องของซิลเวียนยังอยู่ในอัลบั้มเพลงของซะกะโมะโตะ ชุด *Cinemage* ในปี 1999

## รูปแบบและรายชื่อเพลง
*ดนตรีโดยรีวอิชิ ซะกะโมะโตะและเนื้อร้องเดวิด ซิลเวียน (หรือหากเป็นคนอื่นจะมีระบุเสริม) *

* UK 7" Virgin Records VS 601 & 7" pic disc VSY 601
# "Forbidden Colours" – 4:42
# "The Seed and the Sower" (เพลงบรรเลง) (ซะกะโมะโตะ) – 5:00

* UK 12" Virgin Records VS 601-12
# "Forbidden Colours" – 4:42
# "The Seed and the Sower" (เพลงบรรเลง) (ซะกะโมะโตะ) – 5:00
# "Last Regrets" (เพลงบรรเลง) (Sakamoto) – 2:40

* UK 3" CD Virgin Records CDT 18 (ออกในปี 1988)
# "Forbidden Colours" - 4.42
# "Bamboo Houses" - 5.26
# "Bamboo Music" - 5.38

## ผู้มีส่วนร่วมทำเพลง
* รีวอิชิ ซะกะโมะโตะ - คีย์บอร์ด โปรแกรม
* เดวิด ซิลเวียน - ร้อง

## ภาคผลิต
* รีวอิชิ ซะกะโมะโตะ - โปรดิวเซอร์เพลง
* บันทึกเสียงและผสมเสียงโดย - รีวอิชิ ซะกะโมะโตะ, ไซเกน โอโนะ, ชินิชิ ทานากะ 
* ผู้ช่วยบันทึกเสียง - มิชิโอะ นากาโกชิ 
* เดวิด ซิลเวียน - ออกแบบปก 
* Yuka Fujii - photography 

## การทำใหม่และใช้ในสื่อ
*ในปี 1990 ใช้เป็นเพลงประกอบโฆษณาฟิล์มถ่ายรูปสียี่ห้อ ฟูจิ ที่มี ธงไชย แมคอินไตย์ แสดง
* ในเดือนมีนาคม 2000 วงแทรนซ์จากเยอรมนีที่ชื่อ วอเทอร์เกต นำเพลงฮิตของพวกเขาติดอันดับ 3 ในสหราชอาณาจักร ชื่อเพลง "Heart of Asia" โดยใช้เมโลดี้หลักและดนตรีในเวอร์ชันบรรเลงของเพลงนี้ 
* แม็กซิม มรวิกา ทำเพลงในรูปแบบเปียโนในอัลบั้มของเขาที่ชื่อ Variations Part I&II (2004)
*เพลงนี้ประกอบในภาพยนตร์สิงคโปร์ที่ชื่อ - *[[The Leap Years]]*, ออกในเดือนธันวาคม ปี 2005.
* อังกัน ใช้ส่วนหนึ่งของเพลงในเพลงของเธอที่ชื่อ  "Hymne à la vie / Seize the Moment / Sebelum Berhenti" จากอัลบั้มชุด Elevation 
* ในเดือนมีนาคม 2009 ศิลปินชาวญี่ปุ่น อุตะดะ ฮิกะรุ มีเพลงที่ชื่อ "Merry Christmas Mr. Lawrence" ซึ่งใช้เมโลดี้จากเพลงนี้ 
* ในเดือนพฤศจิกายน 2009 ศิลปินคลาสสิกชาวอังกฤษที่ชื่อ ฟารีล สมิธ ออกเพลงที่ชื่อ "Somewhere Far Away" โดยใช้เมโลดี้จากเพลงนี้ แต่เปลี่ยนเนื้อเพลง

## อ้างอิง

หมวดหมู่:ซิงเกิลในปี พ.ศ. 2526
เอ็ดดี้ ซิเบรียน

**เอ็ดเวิร์ด ไบรอันต์ "เอ็ดดี้" ซิเบรียน** () เกิดเมื่อวันที่ 16 มิถุนายน ค.ศ. 1973 เป็นนักแสดงชาวอเมริกัน เป็นที่รู้จักในบทบาท รัสเซลล์ แวรอน ใน *[[Invasion (TV series)|Invasion]]* และจิมมี โดเฮอร์ตี ใน *[[Third Watch]]*

## อ้างอิง

หมวดหมู่:นักแสดงอเมริกัน
หมวดหมู่:บุคคลจากเบอร์แบงก์
ไบรอัน ออสติน กรีน

**ไบรอัน ออสติน กรีน** () เกิดเมื่อวันที่ 15 กรกฎาคม ค.ศ. 1973 เป็นนักแสดงชาวอเมริกัน เป็นที่รู้จักในบทเดวิด ซิลเวอร์ ในซีรีส์ทางโทรทัศน์เรื่อง *[[Beverly Hills, 90210]]* ที่เขาแสดงตั้งแต่ปี 1990-2000 และบทบาท เดเรก รีส ในซีรีส์อเมริกันเรื่อง **

หมวดหมู่:นักแสดงอเมริกัน
หมวดหมู่:บุคคลจากรัฐแคลิฟอร์เนีย
แองเจลา บาสเซตต์

**แองเจลา อีเวลีน บาสเซตต์** () เกิดเมื่อวันที่ 16 สิงหาคม ค.ศ. 1958 เป็นนักแสดงอเมริกัน เป็นที่รู้จักในภาพยนตร์ชีวประวัติที่สร้างขึ้นจากชีวิตจริงของนักร้องชาวแอฟริกัน-อเมริกัน ทีน่า เทอร์เนอร์ เรื่อง *[[What's Love Got to Do with It (film)|What's Love Got to Do with It]]* เช่นเดียวกับบทบาท เบตตี ชาเบซซ์ ในภาพยนตร์เรื่อง *[[Malcolm X (film)|Malcolm X]]*  และแสดงในภาพยนตร์เรื่อง *[[Panther (film)|Panther]]* และบทโรซา พาร์กส ในเรื่อง *[[The Rosa Parks Story]]* ,บทแม่ของไมเคิล แจ็กสัน แคเทอรีน ในมินิซีรีส์เรื่อง *[[The Jacksons: An American Dream]]* แม่ของเดอะโนโทเรียส บี.ไอ.จี. โซเลตตา วอลเลซในภาพยนตร์เรื่อง *[[Notorious]]* และหนึ่งในนักแสดงนำซีรีส์ 9-1-1 

## อ้างอิง

หมวดหมู่:นักแสดงอเมริกัน
หมวดหมู่:บุคคลจากแมนแฮตตัน
หมวดหมู่:บุคคลจากเซนต์ปีเตอส์เบิร์ก (รัฐฟลอริดา)
เอลเลียต เพจ

**เอลเลียต เพจ** () ชื่อเกิด **เอลเลน เกรซ ฟิลพอตส์-เพจ** () เกิดวันที่ 21 กุมภาพันธ์ ค.ศ. 1987 เป็นนักแสดงและโปรดิวเซอร์ชาวแคนาดา ได้รับการเสนอชื่อเข้าชิงรางวัลลูกโลกทองคำ และรางวัลออสการ์ในสาขานักแสดงนำหญิงยอดเยี่ยม จากบทบาทในภาพยนตร์เรื่อง *[[จูโน่...โจ๋ป่องใจเกินร้อย|Juno]]*

เพจเป็นที่รู้จักในบทบาทใน *[[กับดักลวงเลือด|Hard Candy]]*, *[[Smart People]]*, *[[วิปอิท สาวจี๊ด หัวใจ 4 ล้อ|Whip It]]* , แวนยา ฮาร์กีฟส์ ในซีรีส์ *[[ดิอัมเบรลลาอคาเดมี|The Umbrella Academy]]* และบทแคเทอรีน "คิตตี" ไพรด์ ใน *[[X-Men: The Last Stand]]* เขายังได้รับรางวัลจากประเทศบ้านเกิดในเรื่อง *[[Pit Pony (TV series)|Pit Pony]]* และ *[[Marion Bridge (film)|Marion Bridge]]* เช่นเดียวกับในรายการโทรทัศน์อย่าง *[[Trailer Park Boys]]* และ *[[ReGenesis]]*

ในปี 2008 เพจได้รับการเสนอชื่อของนิตยสารไทม์ ในหัวข้อ 100 บุคคลที่มีอิทธิพลที่สุด และติดอันดับ 86 ของนิตยสารเอฟเอชเอ็ม ในหัวข้อผู้หญิงที่เซ็กซี่ที่สุดในโลก ในเดือนมิถุนายน 2008 เขายังมีชื่ออยู่ในนิตยสารเอนเตอร์เทนเมนต์วีกลี ในหัวข้อดาราเอ-ลิสต์ ในอนาคต

## ประวัติ
เพจเกิดและเติบโตในเมืองแฮลิแฟกซ์ รัฐโนวาสโกเชีย ประเทศแคนาดา เป็นลูกสาวของมาร์ธา ฟิลล์พอตส์ อาชีพครู และเดนนิส เพจ อาชีพกราฟิกดีไซน์เนอร์ เขาเข้าเรียนใน Halifax Grammar School จนถึงเกรด 10 ก่อนที่จะมาเข้าเรียนใน Queen Elizabeth High School และในปี 2005 เพจก็จบการศึกษาจาก Shambhala School 

เพจใช้เวลาสองปีในเมืองโตรอนโต รัฐออนตาริโอ เพื่อศึกษาด้าน Interact Program ใน Vaughan Road Academy ร่วมกับมาร์ก เรนดัล (Mark Rendall) นักแสดงชาวแคนาดาผู้เป็นเพื่อนสนิท

นอกจากนี้แล้ว เพจยังชื่นชอบการเล่นหุ่นตัวต่อและการปีนต้นไม้อีกด้วย

## อาชีพ
เพจเริ่มเข้าสู่วงการเมื่อปี 1997 เมื่ออายุได้ 11 ปี เขาประสบความสำเร็จกับบทนางเอกวัยเรียนท้องกับแฟนหนุ่ม ในหนังรัก-ตลกเรื่อง *[[จูโน่... โจ๋ป๋องใจเกินร้อย|Juno]]* ที่ออกฉายเมื่อปี 2007 จนทำให้เพจมีชื่อเสียงมาก

## ชีวิตส่วนตัว
ในวันที่ 14 กุมภาพันธ์ 2014 เพจได้ประกาศด้านชีวิตรักว่าตนเองเป็นเกย์ ในปีเดียวกันเพจได้ออกเดทกับศิลปินสาวชื่อว่า ซาแมนธา ทอมัส จนถึง 2017 เพจก็ได้ประกาศเลิกกับทอมัสแล้ว และในปี 2018 เขาได้แต่งงานกับแดนเซอร์สาวชื่อว่า เอมมา พอร์ตเนอร์ (ที่มีอายุน้อยกว่า 8 ปี) และอาศัยอยู่นครนิวยอร์ก ประเทศสหรัฐอเมริกา

ในปี 2020 เพจได้ประกาศว่าตนเป็นคนข้ามเพศ และขอให้ใช้สรรพนามแทนตัวว่า "เขา" (he/him/they-them) พร้อมทั้งเปิดเผยชื่อใหม่ว่า เอลเลียต เพจ

ในปี 2021 เพจได้ประกาศว่าเขาได้หย่าร้างกับภรรยาของเขา เอมมา พอร์ตเนอร์ แล้ว หลังใช้ชีวิตสมรสมายาวนานถึง 3 ปี หลังเปิดตัวว่าเป็นผู้ชายข้ามเพศไม่นาน

## อ้างอิง

หมวดหมู่:นักแสดงแคนาดา
หมวดหมู่:นักแสดงเด็กชาวแคนาดา
หมวดหมู่:บุคคลจากแฮลิแฟกซ์ (รัฐโนวาสโกเชีย)
หมวดหมู่:ชาวแคนาดาที่มีความหลากหลายทางเพศ
หมวดหมู่:นักแสดงที่มีความหลากหลายทางเพศ
หมวดหมู่:ชายข้ามเพศ
รายชื่อบุคคลจากมหาวิทยาลัยเทคโนโลยีราชมงคลล้านนา

รายนามบุคคลจากมหาวิทยาลัยเทคโนโลยีราชมงคลล้านนา

## จ
* จรัล มโนเพ็ชร นักแสดงนำชายยอดเยี่ยม รางวัลพระสุวรรณหงส์ พ.ศ. 2530 ศิลปินล้านนา (นักศึกษาแผนกพาณิชยการ วิทยาเขตภาคพายัพ)

## ช
* ชัยวุฒิ บรรณวัฒน์  รัฐมนตรีว่าการกระทรวงอุตสาหกรรม ในรัฐบาลของนายอภิสิทธิ์ เวชชาชีวะ และสมาชิกสภาผู้แทนราษฎร จังหวัดตาก
* ชัยยง เอื้อวิริยานุกูล อดีตอธิการบดี  อดีตอาจารย์ประจำสาขาไฟฟ้า

## ถ
* ดร.ถาวร เกียรติไชยากร สมาชิกวุฒิสภา จังหวัดเชียงใหม่ (วิทยาเขตภาคพายัพ)

## ธ
* ธีธัช จรรยาศิริกุล คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา น่าน
* รองศาสตราจารย์ ธรรมนูญ ฤทธิมณี อดีตอธิการบดีสถาบันเทคโนโลยีราชมงคล

## น
* นพพล พิทักษ์โล่พานิช ดารานักแสดง ช่อง 7 (นักศึกษาแผนกเทคนิคคอมพิวเตอร์ วิทยาเขตภาคพายัพ)
* รองศาสตราจารย์ นำยุทธ สงค์ธนาพิทักษ์ อดีตอธิการบดี มทร.ธัญบุรี อดีตอาจารย์ประจำสาขาอิเล็กทรอนิกส์

## บ
* บุญเลิศ บูรณุปกรณ์ นายกองค์การบริหารส่วนจังหวัดเชียงใหม่ (ดุษฎีบัณฑิตกิตติมศักดิ์)

## ป
* ประศาสตร์ ทองปากน้ำ อดีตสมาชิกสภาผู้แทนราษฎรจังหวัดสุโขทัย (วิทยาเขตพิษณุโลก)
*ปรียากานต์ ใจกันทะ  นักแสดงหญิงชาวไทย สังกัดช่อง 3  (เขตพื้นที่ภาคพายัพเชียงใหม่)

## พ
* พรชัย อรรถปรียางกูร สมาชิกสภาผู้แทนราษฎร จังหวัดเชียงใหม่ (วิทยาเขตภาคพายัพ)

## ร
* รัสมี เวระนะ นักร้องและนักแต่งเพลงชาวไทย สาขาจิตรกรรมที่มหาวิทยาลัยเทคโนโลยีราชมงคลล้านนา (เจ็ดยอด)
* รุ่ง จันตาบุญ สถาปนิกผู้ออกแบบโรงแรมแมนดารินดาราเทวี และหอคำหลวง มหกรรมพืชสวนโลกเฉลิมพระเกียรติฯ ราชพฤกษ์ 2549 (นักศึกษาสถาปัตยกรรม วิทยาเขตภาคพายัพ)

## ว
* วิทวิสิทธิ์ ปันสวนปลูก สมาชิกสภาผู้แทนราษฎรจังหวัดลำพูน (วิทยาเขตภาคพายัพ)

## ศ
* ศตวรรษ ดุลยวิจิตร นักแสดง (วิทยาเขตภาคพายัพ)

## ส
* สมโภช สายเทพ สมาชิกสภาผู้แทนราษฎร จังหวัดลำปาง (วิทยาเขตภาคพายัพ)
* สุรพล เกียรติไชยากร สมาชิกสภาผู้แทนราษฎร จังหวัดเชียงใหม่ (วิทยาเขตภาคพายัพ)
* สุรพงษ์ ปิยะโชติ นักการเมืองชาวไทย รัฐมนตรีช่วยว่าการกระทรวงคมนาคม ในรัฐบาล เศรษฐา ทวีสิน สมาชิกสภาผู้แทนราษฎรจังหวัดกาญจนบุรี อดีตนายกองค์การบริหารส่วนจังหวัดกาญจนบุรี (วิทยาเขตลำปาง)
* ศาสตราจารย์ สวาสดิ์ ไชยคุณา อดีตอธิการบดีวิทยาลัยเทคโนโลยีและอาชีวศึกษา อดีตผู้อำนวยการวิทยาเขตภาคพายัพ
* สมบูรณ์ เอื้อตระกูล อุปนายกสมาคมอสังหาริมทรัพย์เชียงใหม่ อดีตนายกองค์การนักศึกษาสถาบันเทคโนโลยีราชมงคล (คนแรกที่มาจากวิทยาเขตภาคพายัพ)
* สมบัษร ถิระสาโรช ออแกไนซ์เซอร์
* สมชาย วงศ์สวัสดิ์ อดีตนายกรัฐมนตรีไทย (ดุษฎีบัณฑิตกิตติมศักดิ์)
* สมศักดิ์ รินนายรักษ์

## อ้างอิง

หมวดหมู่:บุคคลจากมหาวิทยาลัยเทคโนโลยีราชมงคลล้านนา
เทคโนโลยีราชมงคลล้านนา
สาขาวิชารัฐศาสตร์ มหาวิทยาลัยสุโขทัยธรรมาธิราช

**สาขาวิชารัฐศาสตร์ มหาวิทยาลัยสุโขทัยธรรมธิราช** เป็นสาขาวิชาในสังกัดมหาวิทยาลัยสุโขทัยธรรมาธิราช ซึ่งเป็นมหาวิทยาลัยเปิดที่ใช้ระบบการศึกษาทางไกลแห่งเดียวในประเทศไทย สาขาวิชาในมหาวิทยาลัยสุโขทัยธรรมาธิราช มีฐานะเทียบเท่ากับคณะในมหาวิทยาลัยทั่วไป มีสัญลักษณ์เป็นสิงห์เขียวทอง

## ประวัติ
การจัดตั้งสาขาวิชารัฐศาสตร์ มีเหตุสืบเนื่องมาจากการศึกษาวิชารัฐศาสตร์ในสถาบันอุดมศึกษาต่างๆ ของประเทศไทยในปัจจุบัน เป็นการศึกษาในห้องเรียน สำหรับผู้ที่จบการศึกษาชั้นมัธยมศึกษาตอนปลาย (ม.6) เพื่อให้ได้รับปริญญาเป็นส่วนใหญ่ ส่วนการศึกษาที่เหมาะสมสำหรับประชาชน ผู้สนใจทั่วไป เพื่อยกระดับความรู้ความสามารถ เพิ่มทักษะที่จำเป็นในชีวิต ตลอดจนทักษะในการทำงาน ยังไม่มีสถาบันที่ให้ความสำคัญกลุ่มคนเหล่านี้ 

ดังนั้นมหาวิทยาลัยสุโขทัยธรรมาธิราช ซึ่งเป็นมหาวิทยาลัยเปิดที่ใช้ระบบการสอนทางไกลเป็นเครื่องมือในการจัดการศึกษา จึงดำเนินการเปิดหลักสูตรสาขาวิชารัฐศาสตร์สำหรับประชาชนทั่วไป ที่ต้องการยกระดับความรู้ความสามารถเกี่ยวกับการเมืองการปกครอง รวมทั้งผู้ที่มุ่งหวังพัฒนาอาชีพทางการเมืองการปกครองของตน โดยการเพิ่มพูนความรู้และทักษะบางอย่างในทางการเมือง การบริหารงานนั้น นับว่ามีความสำคัญทั้งในด้านการยกระดับคุณภาพบุคคลและการพัฒนาพลเมืองใน ระบอบประชาธิปไตยของสังคมไทยโดยส่วนรวม

นอกจากหลักสูตรปริญญาแล้ว ยังมีหลักสูตรเพื่อยกระดับความรู้และเพื่อเพิ่มพูนทักษะในทางการเมือง และการปกครอง คือ หลักสูตรประกาศนียบัตร ด้วย และมหาวิทยาลัยสุโขทัยธรรมาธิราช ไม่ปิดกั้นที่นักศึกษาจะเข้ารับการศึกษาควบคู่หลายมหาวิทยาลัยในขณะเดียวกัน

## การเปิดสอน
สาขาวิชารัฐศาสตร์ มหาวิทยาลัยสุโขทัยธรรมาธิราช ได้เริ่มทำการเปิดสอนในระดับปริญญาตรี เมื่อวันที่ 19 สิงหาคม พ.ศ. 2525 เพื่อทำการผลิตบัณฑิตทางรัฐศาสตร์โดยระบบการศึกษาทางไกล ตลอดจนภารกิจในด้านการวิจัย และในด้านการให้บริการทางวิชาการแก่สังคม ได้เปิดรับนักศึกษาใน พ.ศ. 2526 ใน 2 แขนงการศึกษา คือ แขนงเทคนิคและทฤษฎีทางรัฐศาสตร์ และ แขนงความสัมพันธ์ระหว่างประเทศและการเมืองการปกครองเปรียบเทียบ

ด้วยระยะเวลา 40 กว่าปี สาขาวิชารัฐศาสตร์ได้มีการปรับปรุงหลักสูตรให้สอดคล้องกับความเปลี่ยนแปลงและเพื่อตอบสนองต่อการศึกษาในระดับบัณฑิตศึกษา ด้วยเหตุนี้ในปัจจุบัน สาขาวิชารัฐศาสตร์จึงได้เปิดการเรียนการสอนทั้งระดับปริญญาตรี และบัณฑิตศึกษา จำนวน 4 หลักสูตร ดังนี้

# หลักสูตรรัฐศาสตรบัณฑิต แขนงการเมืองการปกครอง
# หลักสูตรรัฐศาสตรบัณฑิต แขนงความสัมพันธ์ระหว่างประเทศ
# หลักสูตรรัฐศาสตมหาบัณฑิต วิชาเอกการเมืองการปกครอง และวิชาเอกการเมืองการปกครองท้องถิ่น
# หลักสูตรดุษฎีบัณฑิต

**วัตถุประสงค์**

# เพื่อพัฒนาสาขาวิชารัฐศาสตร์ ให้เปนแหล่งเรียนรู้ชั้นนำทางรัฐศาสตร์
# ผลิตบัณฑิตที่มีองค์ความรู้ทางรัฐศาสตร์
# เป็นสาขาวิชาที่ใช้ระบบการศึกษาทางไกลที่ใช้เทคโนโลยีที่ทันสมัย

**พันธกิจ**

# ผลิตบัณฑิตด้านรัฐศาสตร์
# วิจัย ส่งเสริม และพัฒนาองค์ความรู้ทางรัฐศาสตร์สู่สังคมและชุมชน
# บริการวิชาการด้านรัฐศาสตร์สู่สังคมและชุมชน
# ส่งเสริม สนับสนุน และเผยแพร่ศิลปวัฒนธรรม

## หลักสูตรที่เปิดสอน

## อ้างอิง

## แหล่งข้อมูลอื่น
* 

สุโขทัยธรรมาธิราช
รัฐศาสตร์
ศาลหลักเมือง

[right|thumb|บรรยากาศภายใน[ศาลหลักเมืองกรุงเทพมหานคร โดยเสาหลักเมืองแบบสูงเป็นเสาเดิมตั้งแต่สมัยรัชกาลที่ 1 ส่วนเสาหลักเมืองแบบสั้นถูกสร้างขึ้นในสมัยรัชกาลที่ 4]]

**ศาลหลักเมือง** คือสถานที่ศักดิ์สิทธิ์อันเป็นที่ตั้งของหลักเมือง ซึ่งตามธรรมเนียมพิธีของศาสนาพุทธ, ศาสนาพราหมณ์ หรือศาสนาพื้นบ้านแบบจีนว่า ก่อนที่จะสร้างเมืองจะต้องทำพิธียกเสาหลักเมืองในที่อันเป็นชัยภูมิสำคัญ เพื่อเป็นสิริมงคลแก่บ้านเมืองที่จะสร้างขึ้น 

ศาลหลักเมืองในประเทศไทยส่วนใหญ่ทำจากไม้มงคล เช่น ชัยพฤกษ์ ราชพฤกษ์ ในลักษณะเสา ปลายยอดเป็นดอกบัวตูม หรือหน้าเทวดา หรืออาจเป็นหลักหินโบราณ ใบเสมาโบราณ ที่พบในพื้นที่นั้น ๆ ตัวศาลส่วนใหญ่เป็นศาลาจตุรมุขทรงไทย มีประตูทั้งสี่ด้าน ยอดอาจเป็นแบบปรางค์ แบบปราสาท แบบมณฑป หรือเป็นศาลเจ้าแบบจีน ตามศรัทธาการก่อสร้างในพื้นที่นั้น บางพื้นที่อาจพบร่วมกันทั้งเสาหลักเมือง และศาลเจ้าแบบจีน ซึ่งมักมีองค์ประธานศาลเจ้าเป็นเทวรูปไม้หรือศิลา เรียกว่า เจ้าพ่อหลักเมือง หรือเจ้าแม่หลักเมือง สถานที่ตั้งส่วนใหญ่อยู่ในพื้นที่ชุมชนเมืองเก่า อาจเป็นตัวจังหวัด หน้าศาลากลางจังหวัด ในประเทศไทยจังหวัดส่วนใหญ่มีศาลหลักเมือง บางอำเภอก็มีศาลหลักเมือง ซึ่งยังคงเรียกว่า ศาลหลักเมืองเนื่องจากบางอำเภอก็เป็นเมืองเก่า ก่อนถูกลดฐานะลงเป็นอำเภอในปัจจุบัน ตามชุมชนเล็ก ๆ อื่น ๆ ก็อาจมีศาลประจำชุมชนเหมือนกัน แต่จะเรียกเป็นศาลหรือเจ้าที่ประจำหมู่บ้าน ชุมชน

หมวดหมู่:ศาลหลักเมือง
โฟกัส (วงดนตรีเกาหลี)

**โฟกัส** () เป็นวงดนตรีบอยแบนด์สัญชาติเกาหลีใต้ สังกัดค่าย CAN&J’s Entertainment เปิดตัวเมื่อวันที่ 8 มกราคม พ.ศ. 2553 ประกอบด้วยสมาชิก 4 คน ได้แก่ อี ยู, เย จุน, คัน, จิน-อน ชื่อวงคำว่า F.cuz แปลว่า 'ศูนย์รวม' โดยใช้รูปแบบการออกเสียงและความหมายในภาษาอังกฤษเหมือนคำว่า 'Focus' อีกทั้งการที่สมาชิกทั้งหมดในวงมี 4 คนก็เปรียบเสมือนตัว F แรกคือคำว่า Four ในขณะที่ cuz ย่อมาจากคำว่าเหตุผล เมื่อรวมกันจะได้คำว่า 'เหตุผลในการรวมตัวของคนทั้ง 4' หรือในความหมายที่ว่า 'โฟกัส (F.cuz) คือจุดศูนย์กลางของวงการเพลงจากสมาชิกทั้ง 4 คน เมื่อปี2553 หลังจาที่สมาชิกในวง อี ยู ลูกชายของซอลอุนโด ได้ถอนตัวออกไป ทำให้ทางต้นสังกัดได้ทำการเปิดตัว 2 สมาชิกใหม่นั้นก็คือ เรฮยอน และแดกอน

## สมาชิก

### อดีตสมาชิก

## รายชื่อเสียงอัลบั้ม

#### รายชื่อเสียงเกาหลี
* No One (2010)
* Gorgeous (2010)
* For Century Ultimate Zest (2012)
#### ซิงเกิล
* Jiggy (2010)
* Dreaming I (2012)
* One Love (2014)

#### รายชื่อเสียงญี่ปุ่น
* F.CUZ Japan Premium Edition (2010)
* For Century Ultimate Zest Japan Version (2012)
#### ซิงเกิล
* Never Let You Go (2011)
* Luv Holic/Around You (2011)
* Drawing Heart (2012)
* Hello Again (2013)
* Change (2013)
* Feeling My Soul (2014)

#### รายชื่อเสียงไต้หวัน
* *[[No One (EP)|No One Special Asia Edition]]* (2010)
* *[[Gorgeous (EP)|Gorgeous Taiwan Edition]]* (2010)

## มิวสิควิดีโอ

### เกาหลีใต้
* "Jiggy" (2010)
* "No One" (2010)
* "Midnight Sun" (2010)
* "친구졸업 (Wanna Be Your Love)" (2010)
* "No. 1" (2012)
* "Dreaming I" (2012)
* "One Love" (2014)

### ญี่ปุ่น
* "Never Let You Go" (2011)
* "Luv Holic" (2011)
* "Around You" (2011)
* "Hello Again" (2013)
* "Change" (2013)

### ไต้หวัน
* "Jiggy" ft. YaoYao (2010)

## อ้างอิง

หมวดหมู่:บอยแบนด์เกาหลีใต้
หมวดหมู่:กลุ่มดนตรีที่ก่อตั้งในปี พ.ศ. 2553
หมวดหมู่:กลุ่มดนตรีเคป็อป
หมวดหมู่:กลุ่มดนตรีจากโซล
หมวดหมู่:ศิลปินสังกัดยูนิเวอร์แซลมิวสิกเจแปน
จอช ลูคัส

**จอช ลูคัส** () เกิดเมื่อวันที่ 20 มิถุนายน ค.ศ. 1971 เป็นนักแสดงชาวอเมริกัน เขามีผลงานในภาพยนตร์เรื่อง *[[Glory Road (film)|Glory Road]]*, *[[ผู้ชายหลายมิติ|A Beautiful Mind]]* และ *[[Poseidon (film)|Poseidon]]* เป็นต้น

## อ้างอิง

หมวดหมู่:นักแสดงชายชาวอเมริกัน
หมวดหมู่:บุคคลจากลิตเทิลร็อก
พาวเวอร์ป๊อปเกิร์ลส์

**พาวเวอร์ป๊อปเกิร์ลส์** () เป็นเกิร์ลกรุปลำดับแรกของสังกัด ทรูแฟนเทเชีย แนวเพลงวาไรตี้ป๊อป เป็นการรวมตัวเฉพาะกิจของศิลปินหญิง 3 คน จากรายการ ทรู อะคาเดมี่ แฟนเทเชีย ซีซั่นที่ 2 มีผลงานเพลงในช่วงปี พ.ศ. 2548 - พ.ศ. 2549 เพียงอัลบั้มเดียว ได้แก่ อัลบั้ม *"[[ภารกิจลับ...ภารกิจรัก]]"*

## ประวัติ
180px|thumb|left|เปรี้ยว พัดชา ลูกตาล ในนามกลุ่มศิลปิน "พาวเวอร์ป๊อปเกิร์ลส์" จากมิวสิกวีดีโอเพลง "เจ้าชายของฉัน"
หลังจากสิ้นสุดฤดูกาล ทรู อะคาเดมี่ แฟนเทเชีย ซีซั่นที่ 2 ในปลายปี พ.ศ. 2548 ทางต้นสังกัด "ทรูแฟนเทเชีย" (หรือ ยูบีซีแฟนเทเชีย ในขณะนั้น) ได้สร้างสรรค์ผลงานอัลบั้มรวม *"[[ปฏิบัติการเร่ขายฝัน]]"* โดยอัลบั้มนี้ได้ทดลองนำศิลปินหญิง 3 คน ได้แก่ "ลูกตาล" "เปรี้ยว" "พัดชา" มาทำงานร่วมกันในเพลงคัฟเวอร์ "ไม่อ้วนเอาเท่าไหร่" ซึ่งเป็นบทเพลงลำดับที่ 6 ของอัลบั้ม นับว่าเป็นการเปิดตัวการทำงานร่วมกันของศิลปินสาวทั้งสามคนเป็นครั้งแรก

จากนั้นในช่วงเดือน ธันวาคม พ.ศ. 2548 หลังจากสิ้นสุดช่วงโปรโมทอัลบั้มรวม *"[[ปฏิบัติการเร่ขายฝัน]]"* ได้มีการปรับเปลี่ยนภาพลักษณ์ของศิลปินสาวทั้งสามคนเป็นครั้งแรก โดยได้รับเชิญ คุณ บัญชา ชูดวง บรรณาธิการฝ่ายแฟชั่นจากนิตยสารเปรียว มาดูแลคอนเซ็ปต์การแต่งกาย การแต่งหน้า และทรงผม ของอัลบั้มชุดนี้  โดยสีสันเสื้อผ้าจะออกแนวสดใส โดยพิจารณาจากบุคลิกของทั้งสามคนเป็นหลัก "ลูกตาล" เป็นโทนสีฟ้า สดใส ร่าเริง "เปรี้ยว" เป็นโทนสีส้ม แก่น ซน "พัดชา" เป็นโทนสีเขียว มีความขี้เล่น ซึ่งสีประจำตัวของทั้งสามสาวและชื่อกลุ่มศิลปิน **"พาวเวอร์ป๊อปเกิร์ลส์"** มีความใกล้เคียงกับ "พาวเวอร์พัฟฟ์เกิร์ลส์" () สามสาวของการ์ตูนชื่อดังที่มีชื่อเดียวกันจากฝั่งตะวันตก

## กลุ่มศิลปิน "พาวเวอร์ป๊อปเกิร์ลส์" (2548-2549)
กลุ่มศิลปืน **"พาวเวอร์ป๊อปเกิร์ลส์"** ได้มีผลงานเพลงร่วมกันอย่างเป็นทางการเพียง 1 อัลบั้ม คือ อัลบั้ม *"[[ภารกิจลับ...ภารกิจรัก]]"*   แนวเพลงโดยรวมในอัลบั้มจะเป็นป๊อปสดใส เน้นดนตรีที่มีจังหวะสนุกสนาน ซิงเกิลโปรโมทได้แก่ เพลง "อยากบอกเธอ" "เจ้าชายของฉัน" "โอ้ววว ...เหรอ" "อยากฟังคำนี้ของเธอ" และ "รักพาเราไป" 

ปัจจุบัน ทั้งสามสาวได้แยกย้ายกันไปสร้างสรรค์ผลงานของแต่ละคนในต้นสังกัด "พัดชา" เป็นศิลปินเดี่ยวหญิงอย่างเต็มตัว มีผลงานอัลบั้มเดี่ยวออกมาแล้ว 2 อัลบั้ม คือ *"[[พัดชา เดอะมิราเคิลซิกซ์]]"* และ *"[[แฮนเดิลวิทแคร์]]"*  ส่วน "ลูกตาล" และ "เปรี้ยว" มีโอกาสได้ทำงานร่วมกันอีกครั้งในโปรเจกต์พิเศษอัลบั้มลูกทุ่งคัฟเวอร์ *"7 สาวสะบัดโชว์"* ซึ่งต่อมาได้ปรับเปลี่ยนเป็นศิลปินเกิร์ลกรุปแนวป็อปแดนซ์ในนาม "G2G"

## สมาชิก
180px|thumb|left|ลูกตาล เปรี้ยว พัดชา ในนามกลุ่มศิลปิน "พาวเวอร์ป๊อปเกิร์ลส์" จากมิวสิกวีดีโอเพลง "อยากบอกเธอ"

180px|thumb|left|ภาพโลโก้สัญลักษณ์การ์ตูนอย่างเป็นทางการ ""พาวเวอร์ป๊อปเกิร์ลส์"

## อัลบั้ม
* **พ.ศ. 2548**  : อัลบั้ม "*ปฏิบัติการเร่ขายฝัน"*
* **พ.ศ. 2549**  : อัลบั้ม *"[[ภารกิจลับ...ภารกิจรัก]]"*

## รางวัล
* **พ.ศ. 2549**  : ได้รับการเสนอชื่อเข้าชิงรางวัล Popular Vote New Band จาก Virgin Hitz Awards 2006 (กลุ่มศิลปิน Power Pop Girls)
* **พ.ศ. 2549**  : "รางวัลเพลงยอดนิยม Chart Hitz 40 Bangkok เพลง 'เจ้าชายของฉัน' จาก Virgin Hitz Awards 2006"

## อ้างอิง

หมวดหมู่:ศิลปินสังกัดทรูแฟนเทเชีย
หมวดหมู่:กลุ่มดนตรีป็อปสัญชาติไทย
หมวดหมู่:เกิร์ลกรุปไทย
Comic LO

**Comic LO** หรือ **คอมมิกส์ แอล โอ** () เป็น นิตยสาร การ์ตูนอีโรติกเฮ็นไตของประเทศญี่ปุ่น ที่มีเนื้อหาเกี่ยวกับ โลลิคอน หรือ ผู้หญิงที่ดูเป็นวัยรุ่น พิมพ์โดย บริษัท อาคาเนะ ตั้งแต่ ตุลาคม พ.ศ.2545 แต่พิมพ์อย่างจริงจังเมื่อเดือน พฤษภาคมพ.ศ.2547 ปัจจุบันยังตีพิมพ์อยู่ เป็นนิตยสารรายเดือน ซึ่งคำว่า "LO" นั้นมาจาก โลลิคอน นั่นเอง

## อ้างอิง

## ดูเพิ่ม
*  Comic LO  (เว็บไซด์หลัก)

หมวดหมู่:นิตยสารการ์ตูน
หมวดหมู่:การ์ตูน
หมวดหมู่:สื่อลามกอนาจาร
ราตรีสงัด ราตรีสวัสดิ์

[thumb|250px|[Autograph (manuscript)|Autograph (ป. ค.ศ. 1860) ของเพลงโดยฟรันซ์ กรูเบอร์]]
**ไซเลนต์ไนต์** หรือ **คืนนั้นเงียบสนิท** (คาทอลิก), **ยามราตรี ศรีหรรษา** (โปรเตสแตนต์), หรือ **ราตรีสงัด ราตรีสวัสดิ์** (, ) เป็นเพลงคริสต์มาสที่มีชื่อเสียง ประพันธ์ทำนองใน ค.ศ. 1818 โดยฟรันซ์ ซาเวอร์ กรูเบอร์ ส่วนเนื้อร้องประพันธ์โดยโยแซ็ฟ โมห์รที่ Oberndorf bei Salzburg ประเทศออสเตรีย ทางยูเนสโกประกาศให้เพลงนี้เป็นมรดกทางวัฒนธรรมที่จับต้องไม่ได้ใน ค.ศ. 2011 เพลงนี้มีการบันทึกครั้งแรกใน ค.ศ. 1905 และยังคงได้รับความนิยม โดยปรากฏในภาพยนตร์ และในบันทึกเสียงหลายแห่ง เพลงนี้เป็นเพลงคริสต์มาสที่มีการบันทึกมากที่สุดในโลก โดยมีบันทึกเสียงเท่าที่รู้จักมากกว่า 137,000 ฉบับ

## เนื้อเพลง

:

ในบทที่ 2 ฉบับภาษาอังกฤษบางส่วนเขียนเป็น "shepherds " มากกว่า "shepherds quake"

### แปลไทย

## อ้างอิง

## แหล่งข้อมูลอื่น

* 
* "Song of peace – 'Silent Night' as a message of peace" 
* Translation of all six verses of the German original
* Free arrangements for piano and voice from Cantorion.org
* Silent Night Chapel, origin of song
* 
*
* New instrumental arrangement 2021 

ร
อาดรียาน เบราเวอร์

**อาดรียาน เบราเวอร์** (; ค.ศ. 1605 - มกราคม ค.ศ. 1638) เป็นจิตรกรชาวดัตช์ของยุคทองของเนเธอร์แลนด์ของคริสต์ศตวรรษที่ 17 เบราเวอร์ผู้มีความเชี่ยวชาญทางการเขียนภาพชีวิตประจำวันทำงานส่วนใหญ่ในฟลานเดอส์และสาธารณรัฐดัตช์

## ประวัติ
เมื่อยังอยู่ในวัยเด็ก เบราเวอร์ (อาจจะมีชื่อเดิมว่า "อาดรียาน เดอ เบราเวอร์") อาจจะย้ายจากเมืองแอนต์เวิร์ปไปยังเมืองฮาร์เลมเพื่อไปศึกษากับฟรันส์ ฮัลส์ พร้อมกับอาดรียาน ฟัน โอสตาเดอ นอกจากจะเขียนภาพแล้ว เบราเวอร์ก็ยังเล่นละครเวทีและเขียนโคลงกลอนอีกด้วย เบราเวอร์พักอยู่ในฮาร์เลมและอัมสเตอร์ดัมจนกระทั่งปี ค.ศ. 1631 ก่อนที่จะย้ายกลับไปยังแอนต์เวิร์ปในเนเธอร์แลนด์ของสเปน และไปขึ้นทะเบียนเป็นสมาชิกของสมาคมช่างนักบุญลูกาอยู่ที่นั่นระหว่างปี ค.ศ. 1631 จนถึงปี ค.ศ. 1632 และเป็นสมาชิกของหอวาทศาสตร์ (Chamber of rhetoric)

กล่าวกันว่าเบราเวอร์ใช้เวลาส่วนใหญ่ในโรงขายเหล้าเอล (alehouse) ในฟลานเดอส์และฮอลแลนด์ งานของเบราเวอร์มักจะเป็นงานละเอียดและมีขนาดเล็ก และมักจะเป็นเรื่องเกี่ยวกับความเสเพล (debauchery) ความเมา และความโง่เง่า เพื่อศึกษาอารมณ์ของมนุษย์ รวมทั้งการแสดงออกและการสนองตอบต่อความเจ็บปวด ความกลัว และประสาทสัมผัสทั้งห้า "The Bitter Tonic" เป็นตัวอย่างงานชิ้นหนึ่งที่เป็นภาพของการแสดงกิริยาดังว่า ซึ่งในภาพนี้คือ สัมผัสทางรส งานของเบราเวอร์เป็นที่นิยมกันจนถึงกับมีผู้ปลอมงานโดยใช้ชื่อเบราเวอร์ในขณะที่ยังมีชีวิตอยู่ แต่กระนั้นเบราเวอร์ก็ยังหาเงินไม่พอใช้และประสบปัญหาการเงินจนตลอดชีวิต

เบราเวอร์เสียชีวิตเมื่ออายุได้เพียง 32 ปีที่แอนต์เวิร์ป

## ระเบียงภาพ


ไฟล์:Adriaen Brouwer - Card playing peasants in a tavern.JPG|"ชาวนาเล่นไพ่"
ไฟล์:Adriaen Brouwer - The Bitter Potion - Google Art Project.jpg|"The Bitter Tonic"
ไฟล์:Adriaen Brouwer - A Boor Asleep.jpg|"คนนอนหลับ"กลางคริสต์ทศวรรษ 1630
ไฟล์:Adriaen Brower - The Smokers.jpg|"คนสูบบุหรี่"ราว ค.ศ. 1636
ไฟล์:Adriaen Brower - Dorfbaderstube.jpg|"แกะเสี้ยน"ราว ค.ศ. 1631



## อ้างอิง

* Konrad Renger: "Brouwer, Adriaen [Adriaan]" *Grove Art Online*. Oxford University Press, [accessed 17 May 2007].

## ดูเพิ่ม
* จิตรกรรมยุคทองของเนเธอร์แลนด์
* จิตรกรรมบาโรก

## แหล่งข้อมูลอื่น

*Very detailed bio  (in Dutch)
*The ''Bitter Tonic'' at the Städel, Frankfurt.
*Web Gallery of Art: Biography of Adriaen Brouwer
*Web Gallery of Art: Paintings by Adriaen Brouwer

หมวดหมู่:บุคคลที่เกิดในปี พ.ศ. 2148
หมวดหมู่:จิตรกรชาวดัตช์
หมวดหมู่:จิตรกรยุคทองของเนเธอร์แลนด์
หมวดหมู่:จิตรกรสมัยบาโรก
หมวดหมู่:จิตรกรชาวเฟลมิช
หมวดหมู่:จิตรกรในคริสต์ศตวรรษที่ 17
หมวดหมู่:จิตรกรภาพชีวิตประจำวัน
หมวดหมู่:บุคคลจากจังหวัดอีสต์ฟลานเดอส์
ทิลดา สวินตัน

**แคเทอรีน มาทิลดา "ทิลดา" สวินตัน** () เกิดเมื่อวันที่ 5 พฤศจิกายน ค.ศ. 1960 เป็นนักแสดงชาวอังกฤษ, ศิลปิน, ผู้กำกับ และอดีตนางแบบ เธอมีผลงานการแสดงภาพยนตร์ทั้งภาพยนตร์นอกกระแสและภาพยนตร์กระแสหลัก เธอได้รับรางวัลออสการ์ สาขานักแสดงสมทบหญิงยอดเยี่ยม จากการรับบทคาเรน คราวเดอร์ในภาพยนตร์เรื่อง *Michael Clayton*

ทิลดา เป็นเพื่อนกับ อภิชาติพงศ์ วีระเศรษฐกุล ผู้กำกับภาพยนตร์ชาวไทย และได้มาทำงานร่วมกันในภาพยนตร์เรื่อง เมโมเรีย (Memoria) ภาพยนตร์เรื่องนี้ได้รับรางวัล The Jury Prize หรือรางวัลพิเศษจากกรรมการ จากเทศกาลภาพยนตร์เมืองคานส์ ปี 2021 (ครั้งที่ 74)

## ชีวิตส่วนต้น
หมวดหมู่:บุคคลจากลอนดอน
แคทเธอรีน มาทิลดา สวินตัน เกิดเมื่อวันที่ 5 พฤษจิกายน ค.ศ. 1960 เธอเป็นบุตรสาวของจูดิธ บาลโฟร์ และ จอห์น สวินตัน เธอมีน้องชายอีก 3 คน บิดาของสวินตันเป็น พลเอก ส่วนมารดาของเธอเป็นชาวออสเตรเลีย มีอาชีพเป็นแม่บ้านเธอเป็นหลานของ จอร์จ สวินตัน ตำรวจของสก็อตแลนด์ นอกจากนี้เธอใฝ่ฝันอยากเป็นนักแสดงตั้งแต่เด็กเมื่อเธออายุ 8 ปี เธอเริ่มสนใจการเต้นบัลเลต์ และมีเพื่อนชนิดในวงการคือ โอลิเวีย โคลแมน อีกด้วย สวินตันกล่าวว่าตัวเองมีเชื้อสายออสเตรเลีย, สวีเดน, ฝรั่งเศส, เยอรมัน, สก็อตแลนด์

## ชีวิตส่วนตัว
สวินตันมีเคยคบกับแฟนหนุ่มคนแรกคือ จอห์น เบิร์น ศิลปินชายชาวสกอตแลนด์ เมื่อปี 1989 และในปี 1997 เธอให้กำเนิดบุตรแฝดชายหญิงคือ
* **เฮนอร์ ลอร่า แคทเธอรีน เบิร์น (Hanor Laura Katherine Bythe)** (เกิดเมื่อปี 1997) (เป็นแฝดพี่สาว)
* **เซเวียร์ อเล็กซานเดอร์ เจมส์ เบิร์น (Xavier Alexander James Bythe)** (เกิดเมื่อปี 1997) (เป็นแฝดน้องชาย)

ทั้งคู่ไม่ได้จดทะเบียนสมรสแต่อย่างใด แต่ชีวิตรักระหว่างเธอและเบิร์นก็จบลงอย่างเงียบๆ และเลิกรากันในปี 2003 ปัจจุบันเธอยังมีสัมพันธุ์กับซานโดร ค็อปป์ แฟนหนุ่มคนที่ 2 ที่มีอาชีพเป็นจิตรกรเป็นชายชาวเยอรมัน ในปี 2004 จนถึงปัจจุบันถึงยาวนาน

## อ้างอิง

หมวดหมู่:นักแสดงหญิงชาวอังกฤษ
หมวดหมู่:บุคคลจากลอนดอน
เรเชล ไวสซ์

**เรเชล แฮนนาห์ ไวสซ์** () เกิดเมื่อวันที่ 7 มีนาคม ค.ศ. 1970 เป็นนักแสดงชาวอังกฤษและนางแบบ เธอมีชื่อเสียงหลังจากรับบทเป็นเอเวอลีน "อีวี" คาร์นาฮัน-โอ'คอนเนลล์ ในภาพยนตร์เรื่อง *[[The Mummy (1999 film)|The Mummy]]* และ *[[The Mummy Returns]]* ต่อมาปี 2001 เธอรับบทคู่กับฮิว แกรนต์ ในภาพยนตร์เรื่อง *[[About a Boy (film)|About a Boy]]* เธอแสดงในภาพยนตร์ *[[The Constant Gardener (film)|The Constant Gardener]]* (2005) ทำให้ได้รับรางวัลออสการ์ สาขานักแสดงสมทบหญิงยอดเยี่ยม เธอกำลังจะรับบทเป็น "เมลิน่า วอสโตคอฟ/แบล็ควิโดว์" ใน แบล็ค วิโดว์ (ภาพยนตร์ พ.ศ. 2564)

## ผลงาน
### ภาพยนตร์

## อ้างอิง

หมวดหมู่:นักแสดงอังกฤษ
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:บุคคลจากเวสต์มินสเตอร์
ฆาบิเอร์ บาร์เดม

**ฆาบิเอร์ อังเฆล เอนซินัส บาร์เดม** () หรือที่รู้จักกันในชื่อ **ฆาบิเอร์ บาร์เดม** เกิดเมื่อวันที่ 1 มีนาคม ค.ศ. 1969 เป็นนักแสดงชาวสเปน ได้รับเสียงวิจารณ์จากบทบาทในภาพยนตร์อย่างในภาพยนตร์เรื่อง *[[Jamón, jamón]]*, *[[Carne tremula]]*, *Boca a boca*, *[[Los Lunes al sol]]* และ *[[Mar adentro]]*

บาร์เดมได้รับรางวัลออสการ์ รางวัลลูกโลกทองคำ รางวัลแซกอวอร์ดส และรางวัลแบฟตารายการละ 1 รางวัล  ได้รับรางวัลโกยา 4 รางวัล ได้รับรางวัลยูโรเปียนฟิล์ม 2 รางวัล ได้รับรางวัลคอปปาวอลปิส 2 รางวัล เขายังเป็นนักแสดงสเปนคนแรกที่ได้รับการเสนอชื่อเข้าชิงรางวัลออสการ์ สาขานักแสดงยอดเยี่ยม ในปี 2000 (จากเรื่อง *Before Night Falls*) เช่นเดียวกับเป็นคนแรกที่ได้รับรางวัลออสการ์ สาขานักแสดงสมทบชายยอดเยี่ยม ในปี 2007 จากเรื่อง *[[No Country for Old Men (film)|No Country for Old Men]]*) จากบทนักฆ่าโรคจิต *[[อันเติน ชีเกอร์]]* (Anton Chigurh)

ด้านชีวิตส่วนตัว เขาสมรสกับเปเนโลเป กรุซ ในเดือนกรกฎาคม ค.ศ. 2010 ที่บาฮามาส และมีบุตรด้วยกัน 2 คน คือ เลโอ เอนซินัส กรุซ (เกิด 22 มกราคม 2011) และลูนา เอนซินัส กรุซ (เกิด 22 กรกฎาคม 2013)

ใน ค.ศ. 2012 เขารับบทเป็นราอูล ซิลวา ตัวร้ายหลักใน *[[พลิกรหัสพิฆาตพยัคฆ์ร้าย]]* ภาพยนตร์ชุดเจมส์ บอนด์ลำดับที่ 23 

ใน ค.ศ. 2017 เขารับบทเป็นกัปตันอามันโด ซาลาซาร์ กัปตันเรือไซเรนท์แมรี่ ซึ่งต้องคำสาปที่สามเหลี่ยมปีศาจในภาพยนตร์เรื่อง *[[ไพเรทส์ออฟเดอะแคริบเบียน]]*

## อ้างอิง

หมวดหมู่:นักแสดงสเปน
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:นักแสดงสมทบชายยอดเยี่ยม รางวัลออสการ์
จดหมายของนักบุญเปโตร ฉบับที่ 1

**จดหมายของนักบุญเปโตร ฉบับที่ 1** () เป็นหนังสือเล่มที่ 21 ของคัมภีร์ไบเบิลพันธสัญญาใหม่ เป็นหนึ่งในเจ็ดจดหมายสากล อันได้แก่ จดหมายของนักบุญยากอบ จดหมายของนักบุญเปโตร ฉบับที่ 1 จดหมายของนักบุญเปโตร ฉบับที่ 2 จดหมายของนักบุญยอห์น ฉบับที่ 1 จดหมายของนักบุญยอห์น ฉบับที่ 2 จดหมายของนักบุญยอห์น ฉบับที่ 3 และจดหมายของนักบุญยูดา เนื่องจากจดหมายเหล่านี้ถูกส่งถึงคริสต์ศาสนิกชนทั่วไป ไม่ได้ระบุว่าเป็นคริสตจักรใด

แต่แรกหนังสือเล่มนี้เป็นจดหมายซึ่งระบุว่าผู้เขียนคือซีโมนเปโตรอัครทูตของพระเยซู เมื่อพิจารณาจากเนื้อหาในจดหมายที่มีการอ้างถึงข้อความในคัมภีร์ภาคพันธสัญญาเดิมหลายข้อ มีการใช้คำศัพท์เฉพาะเกี่ยวกับพระวรสาร และมีคำกล่าวของอัครทูตเปโตรอยู่หลายตอนแล้ว ก็เป็นข้อสนับสนุนว่าอัครทูตเปโตรได้เขียนจดหมายนี้เอง จดหมายฉบับนี้น่าจะถูกเขียนขึ้นราวปี ค.ศ. 64

จดหมายฉบับนี้ไม่ได้ระบุชื่อผู้รับ แต่อัครทูตเปโตรเรียกผู้รับจดหมายว่า "พวกที่กระจัดกระจายไป" ซึ่งหมายถึงคริสต์ศาสนิกชนที่ออกไปใช้ชีวิตปะปนอยู่กับกลุ่มคนอื่นที่ไม่ใช่คริสต์ศาสนิกชนในดินแดนของโรม ชาวคริสต์เหล่านี้ต้องทนทุกข์เป็นอย่างมาก เนื่องจากถูกกดขี่ข่มเหงจากกลุ่มคนรอบข้างที่ไม่ใช่คริสต์ศาสนิกชน ท่านเปโตรต้องการหนุนใจพวกเขาจึงเขียนจดหมายฉบับนี้ขึ้น

เนื้อหาในจดหมายกล่าวถึงชีวิตและหน้าที่ของคริสต์ศาสนิกชน หลายตอนกล่าวถึงการทนทุกข์แต่ลงท้ายด้วยความหวัง หากอ่านจดหมายตลอดทั้งฉบับจะให้ความรู้สึกทั้งโดดเดี่ยว ทนทุกข์ แล้วเปลี่ยนเป็นความหวัง ความกล้าหาญ และสำนึกในพระคุณของพระเจ้า อัครทูตเปโตรตระหนักดีว่า คริสเตียนเหล่านี้ต้องเผชิญความยากลำบากในการดำรงชีวิตอยู่ท่ามกลางผู้ที่ไม่เชื่อ แต่อัครทูตเปโตรให้มองข้ามสิ่งเหล่านี้และเน้นถึงการดำรงชีวิตอย่างบริสุทธิ์ในช่วงปลายยุคนี้

อัครทูตเปโตรมีจุดประสงค์ในการเขียนจดหมายฉบับนี้อยู่ 3 ประการ ประการแรกคือ ต้องการให้กำลังใจคริสต์ศาสนิกชนที่ตกอยู่ในความยากลำบาก อัครทูตเปโตรบอกว่า ไม่ใช่เรื่องแปลกที่คริสต์ศาสนิกชนจะต้องเผชิญความยากลำบาก แต่เป็นเรื่องน่าชื่นชมยินดีที่ได้มีโอกาสร่วมทุกข์กับพระคริสต์ นอกจากนี้ยังได้ยกพระเยซูเป็นตัวอย่าง เมื่อพระเยซูต้องทนทุกข์ทรมาน พระองค์ไม่ได้ทำบาปเลย

ประการที่สองคือ ต้องการให้คริสต์ศาสนิกชนปฏิบัติตัวต่อกันและกันอย่างถูกต้อง โดยเฉพาะอย่างยิ่งระหว่างสามีกับภรรยา และพวกผู้ใหญ่กับผู้อ่อนอาวุโส ซึ่งเป็นคริสเตียนสองกลุ่มที่อัครทูตเปโตรกล่าวถึงในจดหมายว่า สำหรับภรรยาที่มีสามีไม่ได้เป็นคริสต์ศาสนิกชน การประพฤตินอบน้อมและดีงามอาจชักจูงใจของสามีได้ โดยไม่ต้องพูดเลย ส่วนสามีต้องให้เกียรติภรรยาของตน ในขณะที่อัครทูตเปโตรกล่าวถึงพวกผู้ใหญ่ว่า ให้เลี้ยงดูผู้ที่อยู่ในความปกครองด้วยความเต็มใจไม่ใช่ฝืนใจ และไม่ข่มขู่ผู้ที่อยู่ใต้อำนาจ ส่วนผู้ที่อ่อนอาวุโสจงเชื่อฟังคำของผู้ใหญ่และถ่อมใจลง

ประการสุดท้ายคือ ต้องการให้ชาวคริสต์ดำเนินชีวิตให้เหมาะสมระหว่างรอคอยการกลับมาของพระเยซู ในส่วนนี้อัครทูตเปโตรเขียนไว้ชัดเจน เช่น จงให้เกียรติทุกคน จงรักบรรดาพี่น้อง จงเป็นน้ำหนึ่งใจเดียวกัน เห็นอกเห็นใจกัน เป็นต้น

## โครงร่าง
1. ลักษณะความรอดของคริสต์ศาสนิกชน 1:1 - 21

2. การเติบโตอย่างคริสต์ศาสนิกชน 1:22 - 2:10

3. คำสั่งสอนการดำเนินชีวิตคริสต์ศาสนิกชน 2:11 - 3:22

4. การเตือนสติด้านจริยธรรม 4:1 - 19

5. การเตือนสติผู้นำคริสตจักร 5:1 - 14

## อ้างอิง
* Thai Holy Bible, Thailand Bible Society, 1998
* Walter A. Elwell, The Pocket Bible Handbook, Harold Shaw Publisher, 1997

## ดูเพิ่ม
* พันธสัญญาใหม่


หมวดหมู่:บทจดหมายคาทอลิก
หมวดหมู่:หนังสือของพันธสัญญาใหม่